פטישן מכונף-ראש

פטישן מכונף-ראש (שם מדעי: Eusphyra blochii) הוא מין של כריש ממשפחת הפטישניים. הוא מין יחיד בסוג Eusphyra והמין היחיד במשפחה שאינו שייך לסוג פטישן. תפוצתו במימי האזור האינדו-פסיפי ומצוי בסכנת הכחדה. מין זה הוגדר על ידי ז'ורז' קיווייה ב-1816 כמין שונה מהמין פטישן תמים-חרטום, בשל מראהו הייחודי.

מאפיינים 
לכריש זה מבנה ראש דומה לפטיש אלא שהוא מוארך מאוד ובעל זוויות הפונות אחורה. הכריש יכול להגיע לאורך של 1.9 מטר. הוא בעל סנפיר גב גבוה מאוד המזכיר מגל ובעל סנפירים מחודדים והזנב בעל אונות קצרות יחסית. צבעו אפור-חום בהיר והבטן לבנה. הוא בעל אמפולות לורנציני רחבה לאורך ראשו והיא עוזרת לו לקלוט את החשמל של טרפו.

מין זה נפוץ לאורך שוניות אלמוגים, שרטונים ולעיתים גם שפכי נהרות קטנים באזורי מים רדודים קרובים לחוף. תפוצתו מהמפרץ הפרסי ועד לגינאה החדשה, קווינסלנד ומערב אוסטרליה וצפונה עד טאיוואן.

הוא ניזון סביב קרקעית הים מדגים שונים, סרטנים, דיונונים ויצורים קטנים שהוא קולט באיבר החשמל הרגיש שלו או בחוש ריחו.

קישורים חיצוניים

הערות שוליים

פטישניים
דגי סחוס יחידים בסוגם
דגי ים בצפון אוסטרליה
טקסונים שתוארו בידי ז'ורז' קיווייה
בעלי חיים שתוארו ב-1816